
1. A munkavállalói motiváció és teljesítmény szervezeti összefüggései
Mutassa be a munkamotiváció legfontosabb elméleti megközelítéseit, különös tekintettel Maslow, Herzberg, McClelland, Vroom és Adams modelljére! Elemezze, hogyan kapcsolódik a motiváció a munkateljesítményhez, az elégedettséghez és a munkavállalói megtartáshoz! Egy konkrét munkahelyi példán keresztül mutassa be, milyen vezetői eszközökkel javítaná egy alulmotivált munkacsoport teljesítményét!
2. Vezetés, hatalom és szervezeti működés
Mutassa be a vezetés legfontosabb funkcióit és a vezetői stílusok főbb megközelítéseit! Ismertesse a Blake–Mouton vezetői rácsot és a szervezeti hatalom legfontosabb forrásait! Elemezze, hogyan befolyásolhatja a vezetési stílus a szervezeti légkört, a munkavállalói együttműködést és a teljesítményt! Mondjon példát olyan helyzetre, amelyben a vezetőnek változtatnia kell megszokott vezetési stílusán!
3. Szervezeti kultúra és etikus szervezeti működés
Mutassa be a szervezeti kultúra fogalmát és Schein kultúramodelljét! Elemezze, hogyan hatnak a szervezet értékei és alapfeltevései a munkavállalók viselkedésére és az etikai döntésekre! Egy konkrét példán keresztül mutassa be, hogyan alakulhat ki különbség a szervezet által deklarált értékek és a tényleges szervezeti gyakorlat között!
4. Üzleti etika és vezetői felelősség
Határozza meg az üzleti etika fogalmát, és mutassa be annak szerepét a modern szervezet működésében! Ismertesse az etikus döntéshozatal legfontosabb szempontjait, valamint a vezetők felelősségét az etikus szervezeti magatartás kialakításában! Elemezzen egy olyan munkahelyi helyzetet, amelyben a gazdasági érdek és az etikai szempont egymással konfliktusba kerül!
5. CSR és a szervezet társadalmi felelőssége
Mutassa be a vállalati társadalmi felelősségvállalás (CSR) fogalmát és fő területeit! Elemezze, milyen kapcsolat áll fenn a CSR, az üzleti etika, a fenntarthatóság és a szervezeti reputáció között! Egy választott szervezet példáján mutassa be, milyen CSR-intézkedéseket tartana hitelesnek, és melyek tekinthetők inkább csak kommunikációs vagy marketingeszköznek!
6. Stratégiai foglalkoztatás és stratégiai munkaerő-tervezés
Mutassa be a stratégiai és teljesítményközpontú foglalkoztatás lényegét! Ismertesse a stratégiai munkaerő-tervezés folyamatát, és elemezze, hogyan kell összehangolni a szervezet jövőbeli céljait a szükséges létszámmal és kompetenciákkal! Egy konkrét szervezeti példán keresztül mutassa be, hogyan változtatná meg a digitalizáció vagy a mesterséges intelligencia megjelenése a munkaerőigényt!
7. Make–Buy–Borrow–Bot mint stratégiai foglalkoztatási döntés
Mutassa be a Make–Buy–Borrow–Bot modell elemeit! Ismertesse az egyes munkaerő-biztosítási megoldások előnyeit, korlátait és kockázatait! Egy szervezet gyors technológiai fejlesztés előtt áll, de nem rendelkezik megfelelő digitális kompetenciákkal. Mutassa be, milyen döntést hozna a modell alapján, és indokolja választását!
8. A humán erőforrás stratégiai értéke – a Lepak–Snell megközelítés
Mutassa be a Lepak–Snell humánerőforrás-architektúra alapgondolatát! Elemezze, hogyan befolyásolja a munkavállalók stratégiai értéke és tudásuk egyedisége a foglalkoztatási kapcsolat kialakítását! Hasonlítson össze két eltérő munkakört, és mutassa be, miért lehet indokolt különböző foglalkoztatási és HR-stratégia alkalmazása esetükben!
9. Teljesítményközpontú foglalkoztatás, méltányosság és munkavállalói jóllét
Mutassa be a teljesítménycélok, a teljesítménymérés, a visszajelzés és a jutalmazás kapcsolatát! Elemezze, milyen problémákhoz vezethet egy kizárólag teljesítménymutatókra épülő foglalkoztatási rendszer! Térjen ki a méltányosság, a munkavállalói jóllét és a szervezeti eredményesség közötti egyensúly jelentőségére! Mutasson be egy konkrét példát hibás teljesítménymérésre, és javasoljon megoldást!
10. Foglalkoztatáspolitika és a munkaerőpiaci problémák kezelése
Mutassa be a foglalkoztatáspolitika célját és humán jelentőségét! Tegyen különbséget az aktív és passzív foglalkoztatáspolitikai eszközök között! Elemezze, hogyan hat a munkanélküliség az egyén élethelyzetére, társadalmi integrációjára és munkaerőpiaci esélyeire! Válasszon egy célcsoportot – például pályakezdők, idősebb munkavállalók vagy tartósan munkanélküliek –, és javasoljon számukra konkrét foglalkoztatáspolitikai beavatkozásokat!
11. A változó munkaerőpiac és a foglalkoztathatóság
Mutassa be a foglalkoztathatóság fogalmát és az azt meghatározó egyéni és szervezeti tényezőket! Elemezze, hogyan alakítja át a digitalizáció, az automatizáció és a mesterséges intelligencia a munkaköröket és a kompetenciaigényeket! Egy konkrét munkakör példáján mutassa be, milyen kompetenciák fejlesztése válhat szükségessé a következő években!
12. Szervezetfejlesztés és változásmenedzsment
Mutassa be a szervezetfejlesztés fogalmát, célját és főbb sajátosságait! Ismertesse Lewin változásmodelljét, és elemezze a változással szembeni munkavállalói ellenállás lehetséges okait! Egy konkrét szervezeti változás példáján mutassa be, hogyan készítené elő, vezetné be és stabilizálná a változást!
13. Szervezeti kommunikáció és konfliktuskezelés
Mutassa be a szervezeti kommunikáció fő formáit és csatornáit, valamint a kommunikációt akadályozó tényezőket! Elemezze a kommunikációs problémák és a szervezeti konfliktusok kapcsolatát! Egy konkrét munkahelyi konfliktus példáján keresztül mutassa be, hogyan lehetne megfelelő kommunikációval és konfliktuskezelési stratégiával rendezni a helyzetet!
14. Szervezeti magatartás, csoportműködés és együttműködés
Mutassa be, hogyan hatnak az egyéni, csoport- és szervezeti tényezők a munkavállalói magatartásra! Térjen ki a csoportnormák, szerepek, együttműködés és vezetés jelentőségére! Elemezze azt a helyzetet, amikor egy szakmailag kiváló munkavállaló nem tud megfelelően együttműködni a munkacsoportjával! Milyen szervezeti vagy vezetői beavatkozást javasolna?
15. Munkaügyi kapcsolatok, érdekek és szervezeti konfliktusok
Mutassa be a munkaügyi kapcsolatok legfontosabb szereplőit és az eltérő munkáltatói, munkavállalói érdekeket! Elemezze, hogyan alakulhatnak ki érdekellentétek a foglalkoztatási kapcsolatban, és milyen eszközökkel kezelhetők ezek! Egy konkrét példán keresztül mutassa be, hogyan lehet egy, a munkáltató gazdasági érdekei és a munkavállalók biztonságigénye között kialakuló konfliktust kezelni!
16. Komplex HR-helyzet elemzése – stratégia, etika, teljesítmény és jóllét
Egy szervezet gazdasági nehézségek miatt költségcsökkentésre kényszerül, miközben új technológia bevezetését tervezi. A vezetés létszámcsökkentést, automatizációt és szigorúbb teljesítménykövetelményeket fontolgat. Elemezze a helyzetet stratégiai foglalkoztatási, foglalkoztatáspolitikai, munkapszichológiai, üzleti etikai és CSR-szempontból! Mutassa be, milyen döntési alternatívák állnak a vezetés előtt, milyen munkavállalói következmények várhatók, és dolgozzon ki egy szakmailag és etikailag is indokolható megoldási javaslatot!
17. Az Atipikus foglalkoztatási formák meghatározása
Ismertesse miben térnek el a típusos foglalkoztatástól. Mutassa be ezek hatását a mai munkaerőpiacra. Mennyiben változtatta meg ez a forma a munkavégzést? Milyen előnyöket és hátrányokat jelent ez a forma a munkaadóra és a munkavállalóra egyaránt.
18. Mutassa be a munkaerő-tervezés lépéseit
Válaszában fejtse ki a munkaerő igény meghatározásától a felvételig terjedő lépéseket. Külön térjen ki arra, hogy milyen formában lehet a munkaerőt megtalálni, és honnan.
19. Mutassa be a főbb munkaerő migrációs folyamatokat
Honnan hova áramlik most a munkaerő, és miért? Milyen hatások érvényesülnek most a munkaerő beáramlása miatt? Milyen munkaerő-piaci hatásokat generál a munkaerő migráció?
